《重题飞云岩》
清代·姚学塽

云飞自何处，高压此林端。石气青天湿，泉声白日寒。

直穿危磴上，却立小亭看。远役兹游最，行行重倚栏。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。